ร้านอาหารจานเดียวง่ายๆ ที่หาทานไม่ได้ง่ายๆ เพราะร้านเปิดเฉพาะวันเสาร์-อาทิตย์ เลยคลาดกันไปคลาดกันมาอยู่นาน นับตั้งแต่ร้านเปิดใหม่ๆ จนวันที่โฉบไปกินก่อนลั้นลา เกือบๆ 3 เดือนได้มั้ง ร้านตั้งอยู่ในซอยเทศบาลบางปู 41ประมาณกลางๆซอย เป็นตึกแถวห้องเดียว แต่ดูสะอาด ขายข้าวมันไก่ ข้าวหมูแดง ข้าวขาหมู ก๋วยเตี๋ยว ดูสมเป็นร้านอาหารที่สุดในซอยนั้นแล้ว เพราะมีทั้งป้ายชื่ิอและที่นั่งให้ทาน วันที่ทานสั่งข้าวหมูกรอบพิเศษมาทาน ราคา 40 บาท ข้าวนุ่มดีแต่ราดน้ำมาเยอะเลยส่วนตัวว่า แฉะไปหน่อย รสชาติน้ำราดไม่หวานมาก และไม่เข้มข้นนัก ไม่มีพริกแห้งให้ด้วยสิ เลยรู้สึกเฉยๆไป ส่วนหมูกรอบยังไม่ค่อยกรอบเท่าไหร่ แต่ให้มาเยอะดี น้ำซุปที่ให้มายังไม่กลมกล่อมเท่าไหร่ โดยรวมแล้วส่วนตัวคงเป็นร้านที่แค่ทาน ได้แต่ไม่ติดใจ ไว้ให้นานๆแวะเวียนไปลองเมนูอย่างอื่นดู